Yella deg awal win ur neɛi tagmat maḥqur. D tidet tagmat d assaɣ iǧahden ɣef wassaɣen i yezmer ad ilin di tudert n umdan, tagmat s umata tettili-d gar watmaten n yiwet n twacult, n yiwen n ubabat d yiwet n tyemmat, am tagmat gar Yugurten akked wetma-s Siham, imi seg wasmi llan d imecṭaḥ, bedden afus deg ufus, wa yettɛawan wa, wa ur yettak afus deg wayeḍ, sfarḥen yemma-tsen. Tagmat daɣen tezmer ad tili ula gar wid ur nelli ara d atmaten, am Yugurten d Djamel, Hayat d Siham, Siham d temdakelt-is Masilya tella d tamdakelt-is am wetma-s.